OpenLLM-France/wikimedia huggingface dataset:
# Ana Brun

Ana Patricia Abente Brun és una actriu i advocada paraguaiana que va fer el seu debut en la pantalla gran amb la pel·lícula de Marcelo Martinessi, Las herederas, paper que li va fer guanyar l'Os de Plata com a Millor Actriu al 68è Festival Internacional de Cinema de Berlín.

## Filmografia

| Any | Títol | Personatge | Notes |
| 2018 | Las herederas | Chela | Os de Plata com a Millor Actriu |
| 2021 | Matar a la bestia | Tía Inés | |

## Premios i nominacions

| Any | Premi | Categoria | Treball nominat | Resultat |
| 2018 | Festival Internacional de Cinema de Berlín | Millor Actriu | Las herederas | Guanyadora |
| 2018 | Festival de Gramado | Millor Actriu - Categoria Llatina | Las herederas | Guanyadora |
| 2018 | Festival de Cinema de Lima | Millor Actriu | Las herederas | Guanyadora |
| 2019 | VI edició dels Premis Platino | Millor Actriu | Las herederas | Guanyadora |
| 2019 | CINHOMO | Menció especial a la Millor actriu | Las herederas | Guanyadora |

## Referències

* ↑ "Tenemos detractores, porque somos viejas y encima lesbianas en la película": Ana Brun, la actriz que le dio a Paraguay su primer Oso de Plata de la Berlinale por su papel en "Las herederas", BBC, 12 de març de 2018
* ↑ Marcelo Martinessi dirige a Ana Brun y Natalia Cálcena en au obra sobre la vida de Branislava Susnik, ABC, 22 d'abril de 2022
* ↑ «Ana Brun, ganador del Oso de Plata para Actriz Mejor en Berlinale 2018.». Arxivat de l'original el 2022-01-10. [Consulta: 9 juliol 2022].
* ↑ «‘Roma’ brilla sin Cuarón en la gran fiesta del cine iberoamericano», 13-05-2019. [Consulta: 27 abril 2021].
* ↑ «PALMARÉS 2019» (en castellà). Arxivat de l'original el 2021-05-13. [Consulta: 14 abril 2019].
# Kenyapitec

El kenyapitec (Kenyapithecus wickeri) és una espècie de simi fòssil descobert per Louis Leakey el 1961 a Fort Ternan (Kenya). El maxil·lar superior i les dents foren datats a fa 14 milions d'anys. Una teoria diu que el kenyapitec podria ser l'avantpassat comú de tots els grans simis. Es creu que fou una de les espècies que començaren la radiació dels simis a l'exterior d'Àfrica.

## Referències

* ↑ L. S. B. Leakey: A new Lower Pliocene fossil primate from Kenya. A: The Annals & Magazine of Natural History, Vol. 4, Series 13, 1961, pàg. 689–696 (anglès)
# Nóvaia Gorà

Nóvaia Gorà - Новая Гора (rus) - és un poble de la República del Tatarstan, a Rússia. El 2010 no tenia cap habitant.

## Referències

* ↑ «Novaya Gora». GeoNames. [Consulta: 1r agost 2013].
# Notwane Football Club

El Notwane Football Club és un club de futbol botswanès de la ciutat de Gaborone.

## Palmarès

* Lliga botswanesa de futbol:
** 1978, 1996, 1998
* Copa botswanesa de futbol:
** 1995, 1997, 2006
* Botswana Independence Cup:
** 2003, 2004
* Orange Kabelano Charity Cup:
** 2007

## Referències

* ↑ «Botswana - List of Champions». RSSSF, 2010.
* 1 2 3 «Botswana Cup Winners». rsssf.com. [Consulta: 16 desembre 2017].
# Olivet (Dakota del Sud)

Olivet és una població dels Estats Units a l'estat de Dakota del Sud. Segons el cens del 2000 tenia 70 habitants.

## Demografia

Segons el cens del 2000, Olivet tenia 70 habitants, 37 habitatges, i 22 famílies. La densitat de població era de 168,9 habitants per km².
Dels 37 habitatges en un 8,1% hi vivien nens de menys de 18 anys, en un 54,1% hi vivien parelles casades, en un 2,7% dones solteres, i en un 40,5% no eren unitats familiars. En el 37,8% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,45.
Per edats la població es repartia de la següent manera: un 8,6% tenia menys de 18 anys, un 8,6% entre 18 i 24, un 18,6% entre 25 i 44, un 32,9% de 45 a 60 i un 31,4% 65 anys o més.
L'edat mediana era de 54 anys. Per cada 100 dones de 18 o més anys hi havia 113,3 homes.
La renda mediana per habitatge era de 35.625 $ i la renda mediana per família de 39.750 $. Els homes tenien una renda mediana de 25.313 $ mentre que les dones 22.083 $. La renda per capita de la població era de 27.454 $. Cap de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olivet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Olivet». American Fact Finder. Oficina del Cens dels Estats Units, 12-01-2010.
# Nova Sinagoga de Düsseldorf

La nova sinagoga (alemany: Leo Baeck Saal) és la sinagoga de la comunitat jueva de Düsseldorf, Alemanya. La sinagoga es va construir al districte de Golzheim, lluny del lloc de l'antiga sinagoga, que es trobava al centre de la ciutat de Kasernenstraße. Allà la sinagoga, construïda el 1905, va ser pillada i cremada per SA men durant la Nit dels vidres trencats el 1938.
La sinagoga rep el nom del rabí Leo Baeck, que va exercir de rabí púlpit a Düsseldorf. Va ser inaugurada el setembre de 1958. El 3 d'octubre de 2000, la sinagoga va ser bombardejada. Des de llavors, hi ha una vigilància constant de la policia sobre la sinagoga.

## Referències

* ↑ «Hermann Zvi Guttmann and His Design for the New Synagogue at Hohe Weide». Key Documents of German-Jewish History. [Consulta: 11 agost 2019].
* ↑ «Duesseldorf». Beit Hatfutsot Databases. Arxivat de l'original el 2019-08-11. [Consulta: 11 agost 2019].
* 1 2 «Shana tova! Post-WW2 Düsseldorf New Synagogue, inaugurated at Rosh Hashana 1958, to get major renovation». Jewish Heritage Europe, 14-09-2018. [Consulta: 11 agost 2019].
* ↑ s.r.o, Tripomatic. «New Synagogue in Düsseldorf, Germany». travel.sygic.com. [Consulta: 11 agost 2019].
# Nova Taipei

Nova Taipei (en xinès: 新北市; pinyin: Xīnběi Shì, literalment: la nova ciutat del nord, en anglès: New Taipei City) és la ciutat més poblada de la República de la Xina. La zona conté un tram important de la costa nord de Taiwan, i envolta la conca de Taipei. Nova Taipei envolta completament la capital del país Taipei. Limita amb la Província de Taiwan en diverses direccions, al nord-est amb Keelung, al sud-oest amb Taoyuan i al sud-est amb el Comtat de Yilan. La seva àrea és de 2.052,57 km² i la seva població és de 3.972.000 persones.
La ciutat de Nova Taipei havia estat administrada com a comtat (台北縣) de la província de Taiwan fins a la seva reorganització com un municipi independent el 25 de desembre de 2010. Inicialment, el nom en anglès de la ciutat va ser Xinbei City. El nou alcalde Eric Chu (朱立倫) va demanar modificar el nom en anglès a New Taipei City. El Ministeri de l'Interior (MOI) va aprovar la sol·licitud el 31 de desembre d'aquell mateix any.

## Administració

Nova Taipei va esdevenir en un municipi independent de Taipei el 2010. La ciutat es divideix en 29 districtes, que al seu torn es divideixen en 1.017 viles i que aquests al seu torn es divideixen en 21.683 barris:
* Bali 八里區
* Banqiao 板橋區
* Gongliao 貢寮區
* Jinshan 金山區
* Linkou 林口區
* Luzhou 蘆洲區
* Pinglin 坪林區
* Pingxi 平溪區
* Ruifang 瑞芳區
* Sanchong 三重區
* Sanxia 三峽區
* Sanzhi 三芝區
* Shenkeng 深坑區
* Shiding 石碇區
* Shimen 石門區
* Shuangxi 雙溪區
* Shulin 樹林區
* Taishan 泰山區
* Tamsui 淡水區
* Tucheng 土城區
* DWanli 萬里區
* Wugu 五股區
* Wulai 烏來區
* Xindian 新店區
* Xinzhuang 新莊區
* Xizhi 汐止區
* Yingge 鶯歌區
* Yonghe 永和區
* Zhonghe 中和區

## Referències

* ↑ http://law.moj.gov.tw/LawClass/LawAll.aspx?PCode=D0060113
* ↑ http://www.moi.gov.tw/chi/chi_news/news_detail.aspx?type_code=02&sn=4919 Arxivat 2011-11-08 a Wayback Machine.

## Enllaços externs

* Nova Taipei - Lloc web oficial
# Nova Sicília

Nova Sicília és un partit polític regionalista sicilià fundat amb una part dels antics militants del Partit Socialista Italià i del Partit Sicilià d'Acció, que basa la seva lluita política principalment en l'actuació integral de l'estatut sicilià, i sobre el reviscolament econòmic, social, cultural, polític de Sicília i la tutela de les tradicions populars. El president del partit és Bartolo Pellegrino.

## Eleccions de 2001

A les eleccions legislatives italianes de 2001 Nova Sicília s'alineà amb la coalició de centredreta, elegint un diputat, Nicolò Nicolosi. Nicolosi, però, el 2005 abandonà el partit per a fundar el Pacte per Sicília. A les eleccions regionals de Sicília de 2001 va obtenir 5 diputats a l'Assemblea Regional Siciliana.

## Eleccions de 2006

Alle eleccions legislatives italianes de 2006 Nova Sicília s'alineà amb la Casa de les Llibertats, presentant les seves llistes en la circumscripció de Sicília pel Senat d'Itàlia. Alhora, a Sicília arribà a un acord amb el Nou PSI: a canvi del suport a les llistes del senat, el partit de Bartolo Pellegrino donà suport als socialistes a la Cambra dels diputats. Al Senat, Nova Sicília va obtenir l'1,3% dels vots i no assolí cap escó.
A les eleccions regionals de Sicília de 2006, e partit arribà a un acord amb el Moviment per l'Autonomia de Raffaele Lombardo: els dos partits, liderats per Lombardo, aconseguiren 10 diputats a l'Assemblea Regional Siciliana, elegint Nunzio Maniscalco per Nuova Sicilia. L'acord estipulat preveia la formació d'un únic partit regionalista, que encara no ha estat creat.
El 4 d'abril de 2007 el líder del moviment, Bartolo Pellegrino, fou arrestat sota l'acusació d'associació mafiosa, en relació amb alguns regidors escollits a Trapani.

## Referències

* ↑ Sonia Alonso. Challenging the State: Devolution and the Battle for Partisan Credibility: A Comparison of Belgium, Italy, Spain, and the United Kingdom. Oxford University Press, 26 abril 2012, p. 167. ISBN 978-0-19-969157-9.
* ↑ Això ha suposat el declivi de Nova Sicília i Nunzio Maniscalco al consistori de Palerm del 2007 la incorpora al seu equip juntament amb els remanents de la DCI. questo articolo a Repubblica.it
# Nova Sinagoga de Berlín

La Nova Sinagoga de Berlín (en alemany: Neue Synagoge) és un edifici situat al districte de Mitte de Berlín. Es va construir al carrer Oranienburger Strasse entre els anys 1859 i 1866 i va arribar a esdevenir la sinagoga central de la comunitat jueva de Berlín. És un important monument arquitectònic de la segona meitat del segle xix, té influències de l'arquitectura islàmica, i guarda semblances amb l'Alhambra de Granada.
L'edifici original va ser dissenyat per Eduard Knoblauch i, en caure aquest malalt, Friedrich August Stüler es va fer càrrec tant de la seva construcció com del disseny i la decoració interior. Es va inaugurar en presència del llavors comte Otto von Bismarck, qui posteriorment es convertiria en Primer ministre i President de Prússia en l'any 1866. L'edifici actual és una reconstrucció parcial de l'original sense la sala major, que va quedar greument danyada durant la Segona Guerra Mundial, i fou posteriorment enderrocada.

## Història

Aquest temple es va construir per servir a la creixent població jueva de Berlín, sobretot als immigrants d'Europa de l'est. Va arribar a ser la sinagoga més gran d'Alemanya en aquell temps, amb capacitat per a 3.000 persones. L'edifici va albergar concerts públics, fins i tot un concert de violí amb el físic Albert Einstein en l'any 1930. Els serveis religiosos acompanyats d'òrgan i cor reflectien la tendència lliberal de la comunitat jueva d'aquell temps.
La Neue Synagoge va ser incendiada durant la Nit dels vidres trencats. El tinent Otto Bellgardt de la policia del districte va arribar a l'escenari dels fets durant la matinada del 10 de novembre de 1938 i va fer dispersar a les persones que eren allà presents. Va aconseguir que la brigada de bombers entrés a l'interior del recinte i apagués el foc: aquesta intervenció va salvar l'edifici.

## Bibliografia

* Knobloch, Heinz (1990). Der beherzte Reviervorsteher: ungewöhnliche Zivilcourage am Hackeschen Markt Berlin: Morgenbuch-Verlag. ISBN 3-371-00314-0.
* Rebiger, Bill (2005). Jewish Berlin: Culture, Religion, Daily Life Yesterday and Today Berlin: Jaron Verlag GmbH. ISBN 978-3-89773-099-1.
* Scheer, Regina (1993). Die Hackeschen Höfe: Geschichte und Geschichten einer Lebenswelt in der Mitte Berlins Berlin: Argon. ISBN 3-87024-254-X.
* United States Holocaust Memorial Museum (2008). Do Not Stand Silent: Remembering Kristallnacht 1938
# Ortonèctids

Els ortonèctids (Orthonectida, gr. 'que nada recte') constitueixen un embrancament petit i mal conegut de paràsits d'animals marins (mol·luscs i equinoderms entre altres), que es troben entre els organismes multicel·lulars més simples. Els adults són animals microscòpics amb forma de cuc, formats per una única capa de cèl·lules ciliades externes que envolten una massa de cèl·lules sexuals

## Biologia

Neden lliurement dins els cossos dels seus hostes, principalment cucs plans, poliquets, mol·luscs bivalves i equinoderms. Són gonocòrics, amb individus masculins i femenins per separat.
Quan estan preparats per reproduir-se, els adults surten de l'hoste, i l'esperma dels mascles penetra en els cos de les femelles per aconseguir una fecundació interna. El zigot resultant es desenvolupa en una larva ciliada que surt de la mare per trobar un nou hoste. Un cop trobat un hoste, la larva perd els seus cilis i esdevé una larva plasmodial (massa de citoplasma amb molts nuclis). Aquesta, al seu torn, es divideix en nombroses cèl·lules individuals que esdevindran la següent generacíó d'adults.

## Classificació

El fílum compta amb unes 20 espècies de les quals Rhopalura ophiocomae és la més coneguda. El fílum no està dividit en classes o ordres, i conté només dues famílies.
Encara que va ser originalment descrita el 1877 com una classe, i que havien estat agrupats amb els rombozous dins el fílum mesozous, estudis recents mostren que són ben diferents dels rombozous,.
Espècies conegudes:
Fílum Orthonectida
* Família Rhopaluridae
** Gènere Ciliocincta
*** Ciliocincta akkeshiensis
*** Ciliocincta julini
*** Ciliocincta sabellariae
** Gènere Intoshia
*** Intoshia leptoplanae
*** Intoshia linei
*** Intoshia major
*** Intoshia metchnikovi
*** Intoshia paraphanostomae
*** Intoshia variabili
** Gènere Rhopalura
*** Rhopalura elongata
*** Rhopalura gigas
*** Rhopalura granosa
*** Rhopalura intoshi
*** Rhopalura litoralis
*** Rhopalura major
*** Rhopalura murmanica
*** Rhopalura ophiocomae
*** Rhopalura pelseneeri
*** Rhopalura philinae
*** Rhopalura pterocirri
*** Rhopalura vermiculicola
** Gènere Stoecharthrum
*** Stoecharthrum burresoni
*** Stoecharthrum fosterae
*** Stoecharthrum giardi
*** Stoecharthrum monnati
* Família Pelmatosphaeridae
** Gènere Pelmatosphaera
*** Pelmatosphaera polycirri

## Referències

* 1 2 3 Ben Hanelt, David Van Schyndel, Coen M. Adema, Louise A. Lewis & Eric S. Loker «The phylogenetic position of Rhopalura ophiocomae (Orthonectida) based on 18S ribosomal DNA sequence analysis». Molecular Biology and Evolution, 13, 9, novembre 1996, pàg. 1187–1191. PMID: 8896370. (anglès)
* 1 2 Robert D. Barnes. Invertebrate Zoology. Philadelphia, PA: Holt-Saunders International, 1982, p. 247–248. ISBN 0-03-056747-5. (anglès)
* ↑ Alfred Mathieu Giard «Sur les Orthonectida, classe nouvelle d'animaux parasites des Échinodermes et des Turbellariés» (en francès). Comptes Rendus, 85, 18, 1877, pàg. 812–814. (francès)
# Ortopèdia (especialitat mèdica)

L'ortopèdia (grec: ὀρθός, ortho, "redreçar" o "alinear") és una especialitat mèdica dedicada a corregir o evitar les deformitats o traumes del sistema musculo-esquelètic del cos humà, per mitjà de cirurgia (cirurgia ortopèdica), aparells (anomenats ortesis) o exercicis corporals. A l'especialista en ortopèdia és dit ortopedista.

## Etimologia

S'atribueix al metge francès Nicholas Andry de Boisregard d'haver encunyat el terme "ortopèdia" (orthopédie en francès). Prové dels mots grec orthos (ὀρθο) que significa ‘recte o dret’ i paideía (παιδεία) que significa ‘educació o formació’.

## Definició

La ortopèdia és una especialitat mèdica que se centra en el diagnòstic, la correcció, la prevenció i el tractament de pacients amb deformitats esquelètiques - trastorns dels ossos, articulacions, músculs, lligaments, tendons, nervis i pell. Aquests elements conformen el sistema múscul-esquelètic.

## Evolució

Actualment els avanços en matèria d'enginyeria i tecnologia de les últimes dècades, han suposat un gran avenç no només en àrees que es refereixin a elles de forma directa, sinó també, en els sectors de la medicina, com ara les empreses d'ortopèdia. Això es tracta d'un aspecte sobre el qual hi ha una gran gamma de complexos dissenys fusionats de manera precisa amb temes de medicina, buscant sempre un mateix resultat, el garantir la qualitat de vida més òptima possible per a cada pacient que requereixi d'algun dels serveis d'ortopèdia.

## Especialitats i disciplines relacionades

* ortopèdia maxil·lofacial
* ortopèdia pediàtrica
* persona de mobilitat reduïda
* tècnic ortopèdic

## Referències

* ↑ «Ortopèdia». DIEC2. [Consulta: 28 desembre 2017].
* ↑ Andry, Nicolas. Orthopædia : or, the art of correcting and preventing deformities in children: by such means, as may easily be put in practice by parents themselves, and all such as are employed in educating children. To which is added, a defence of the orthopaedia, by way of supplement / by the author. Translated from the French of M. Andry. Londres: Printed for A. Millar, 1743.
* ↑ «¿Qué es la ortopedia?» (en castellà), 23-04-2020. Arxivat de l'original el 2020-06-15. [Consulta: 15 juny 2020].
# Otto Pettersson

Otto Pettersson (febrer de 1848, Göteborg, Suècia - 16 de gener de 1941 Göteborg) fou un químic, físic i oceanògraf suec.
Es llicencià a la Universitat d'Uppsala el 1882 i començà la seva recerca estudiant el seleni i el beril·li mentre el seu amic Per Theodor Cleve treballava amb els lantanoides. Tanmateix aviat canvià la química inorgànica per la química física, que s'havia posat de moda en aquell moment, i publicà un llarg article a revista Nature de títol A New Principle of Measuring Heat el 1884. Els fenòmens calorífics en general, les calors específiques, les cèl·lules latents i les temperatures de cristal·lització, el portaren cap a l'oceanografia a través de les condicions de temperatura i gel de la mar Bàltica i de l'oceà Àrtic.

## Referències

* ↑ Pettersson, Otto «A New Principle of Measuring Heat» (en anglès). Nature, 30, 770, 01-07-1884, pàg. 320–323. DOI: 10.1038/030320a0. ISSN: 1476-4687.
* ↑ Thompson, D'arcy W. «Dr. Otto Pettersson» (en anglès). Nature, 147, 3736, 01-06-1941, pàg. 701–702. DOI: 10.1038/147701a0. ISSN: 1476-4687.
# Osornillo

Osornillo és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 121 | 106 | 91 | 88 |
# Osori Gutiérrez

Osorio Gutiérrez, anomenat el Conde Santo (Tierra de Campos, regne de Lleó, primera meitat del s. X - San Salvador de Lourenzá, Lugo, final del s. X) fou comte de Vilanova de Mondoñedo i, retirat de la vida mundana, monjo benedictí. És venerat com a sant per l'Església catòlica.

## Biografia

Fill del comte Gutierre Osorio i d'Aldonça, era natural de Tierra de Campos i estava emparentat amb la casa reial d'Astúries i sant Rossend de Celanova. Fou educat i era versat en astrologia
Va ajudar els reis Ordoni III de Lleó, Sanç el Gras i Ramir III de Lleó en les seves campanyes contra els musulmans; fou a la batalla de Simancas. A la mort del seu pare i del seu oncle Ordoni, sense fills, va heretar nombroses propietats a Galícia, on anà a viure. Va casar-se amb Urraca Núñez Osorio, cosina seva, amb qui tingué dos fills i una filla.
Vidu i amb grans riqueses, va dedicar-se cada cop més a la pregària i la caritat i va decidir de fer vida religiosa. Va fer reconstruir el monestir de San Salvador de Lorenzana (Vilanova de Lourenzá, Lugo); en escriptura de 969, atorgava al monestir rendes i béns d'altres monestirs propers, enriquint-lo. Vuit anys més tard, quan les obres de restauració van acabar, hi entrà com a monjo benedictí en 977. La seva vida va ésser-hi exemplar i, ja molt gran, va fer pelegrinatge a Terra Santa, amb sis companys, embarcant a la Corunya. Un any més tard en tornà i poc després morí al monestir cap al final del segle x, i fou sebollit a la capella de Santa María de Valdeflores, fundada prop de l'església del monestir. Jeu en un sepulcre paleocristià del segle iii, amb un crismó tallat, i coberta del segle v; probablement fou adquirit al sud de França.

## Veneració

El seu culte popular començà des del moment de la seva mort. Mantingut pels benedictins, era autoritzat pels bisbes de Mondoñedo. Cada 30 d'agost hi havia una romeria al monestir, on la gent treia aigua del Pozo Santo. La diòcesi va preparar l'expedient per a remetre'l a Roma i sol·licitar la canonització del comte, però la desamortització de 1835 impedí que tirés endavant i el procés quedà interromput.

### Llegenda del sepulcre

Al voltant del sepulcre del sant hi ha una llegenda popular. El comte, ja monjo, va arribar a Jaffa durant el seu pelegrinatge; hi trobà tres moros que esculpien un sepulcre i els ho comprà per 300 sicles d'or. Amb la seva gaiata de pelegrí va fer un forat al fons del sarcòfag com a marca distintiva i el feu portar al mar: el llençà a les aigües i l'arca de pedra, surant, començà a navegar, arribant a Galícia, a la platja de Moureda. En trobar-lo, intentaren moure'l però ningú no va poder; el bisbe Teodomir de Mondoñedo intentà portar-lo a la catedral però tampoc no pogué. Finalment, Osori tornà del pelegrinatge, reconegué el sarcòfag i només ell va poder fer que es pogués moure, portant-lo al monestir i destinant-lo per guardar la seva despulla.

## Bibliografia

* Joaquín Lorenzo Villanueva. Año christiano de España. Madrid: Imprenta Real, 1793. "El santo conde Osorio Gutiérrez", vol. 8, p. 553-560.
# Omari Gudul

Omari Gudul (Kinshasa, República Democràtica del Congo, 18 de maig de 1994) és un jugador de bàsquet professional congolès que juga en la posició de pivot.

## Carrera esportiva

Omari és un pivot que es va formar al Ranger College (2012-2013) i al Angelo State Rams (2013-2016). Gudul té el seu propi documental en el qual relata com va ser créixer en plena Segona Guerra del Congo i el seu viatge fins a arribar a la Universitat d'Angelo State.
Després de no ser draftejat l'any 2016, l'interior congolès va anar-se'n a jugar a Europa, debutant com a professional a les files del BC Beroe de Bulgària, on va destacar amb 10.9 punts i 5.6 rebots en la lliga domèstica, i 11.8 punts i 6.2 rebots en la Lliga Balcànica. En el mes d'agost de 2017 aterra a la lliga ACB per tancar la plantilla del Club Joventut de Badalona. Un cop acabada la temporada fitxa per l'ADA Blois, equip que acaba d'ascendir a la màxima divisió de la lliga francesa.

## Referències

* ↑ de Lucas, Chema «Omari Gudul cierra la plantilla del Joventut: mira cómo juega el pívot congoleño» (en castellà). Gigantes del basket, 09-08-2017 [Consulta: 24 agost 2017]. Arxivat 25 August 2017$^{[Datemismatch]}$ a Wayback Machine.
* ↑ «Omari Gudul tanca la plantilla del Divina Seguros Joventut». Penya.com, 18-08-2017 [Consulta: 24 agost 2017].
* ↑ «Basket. Le pivot congolais Omari Gudul signe à l'ADA Blois» (en francès). La Nouvelle République, 03-08-2018 [Consulta: 5 agost 2018].

## Enllaços externs

* Omari Gudul jugador a l'ACB